Publication: Magyar Közlöny
Issue: MK-2000-17 (Year: 2000, Number: 17)
Era: 1990-2004
Section: A gazdasági kamarákról szóló 1999. évi CXXI. törvény
Paragraph Index: 2286

53. §-a alapján a gazdasági kamarák kötelesek vagyonleltárt készíteni, és azt a törvény kihirdetését követő három hónapon belül az Állami Számvevőszék részére benyújtani. Az Állami Számvevőszék a benyújtott vagyonleltárakat ellenőrzi, és azok hitelessségéről nyilatkozik. Ezen feladat egységes alapok és szempontok szerinti végrehajtása érdekében a kijelölt kormánymegbízottal egyetértésben az Állami Számvevőszék a jelen közleményben tájékoztatja a kamarákat. Az ellenőrzés célja: Annak megállapítása, hogy a kamarák által elkészített és az Állami Számvevőszéknek megküldött vagyonleltárak teljeskörűen és a valóságnak megfelelően tükrözik-e vagyoni helyzetüket, annak forrásait. A vagyonleltár kimerítő és pontos képet ad-e a kamara vagyoni helyzetéről, a tulajdonában lévő vagyontárgyakról és vagyoni értékű jogokról. A vagyonleltár elkészítése során betartották-e a számvitelről szóló, többször módosított 1991. évi XVIII. törvény 42. §-ában, alapelveiben és egyéb tételes rendelkezéseiben foglaltakat. A vagyonleltár benyújtási kötelezettsége kiterjed:

Source: https://magyarkozlony.hu/hivatalos-lapok/2e8ec1e859344bd7d597b26c297e1346cca91b2a/dokumentumok/89d804964c9e43edac320c33a0f6c3706883d860/letoltes